Source: https://pravnapraksa.si/Lite/Kazalo.aspx?Src=zNblVXQY1zSI0YqaH4aXViOQxjuE1q+kWaTdh3BaQQe6NezJ60ydGc1dJilCCiCsZdo2Hnu60PRSKRcUPwmekmaHb2K5N7nU
Timestamp: 2020-05-30 05:18:58+00:00
Document Index: 3090483

Matched Legal Cases: ['Sodišče ', 'sodišče ', 'Sodišče ', 'Sodišče ', 'sodišče ', '§ 153']

Pravna praksa, 2020⁄15-16
Od 6. do 19. aprila
Patricij Maček, 23.4.2020
Patricij Maček, Pravna praksa, 15-16/2020 Ponedeljek, 6. 4. Nagrada. Mediji so poročali, da je Mednarodno združenje krščanskih poslovnežev (UNIAPAC) za evropsko regijo na predlog Združenja krščanskih poslovnežev Slovenije v "konkurenci" zlasti iz Italije in Francije decembra lani podelilo nagrado Antonu Tomažič
Avtor ni naveden, 23.4.2020
Avtor ni naveden, Pravna praksa, 15-16/2020Vstavi izbrisano tabelo Vsi seminarji (naročniški in odprti) so dostopni na naslovu: https://www.iusinfo.si/spletni-seminarji . Seminarji, ki so odprti za vse, so dostopni na YouTube k
Biti slovenski podjetnik v času korone
dr. Samo Rugelj, 23.4.2020
dr. Samo Rugelj, Pravna praksa, 15-16/2020Najprej hitra predstavitev. Kot podjetnik že četrt stoletja delam v dveh dejavnostih. Prva je trgovska, z njo je naše podjetje tudi začelo: gre za prodajo tekstilnih izdelkov za promocijo. To je izrazito globaliziran posel, tako da nam je do danes uspelo preživeti s kombinacijo tradicije in kakovosti naše storitve. Letno od nas izdelke kupi približno tisoč slovenskih podjetij, zato dobro čutimo utrip manjših in srednjih slovenskih podjetij. Druga dejavnost je založniška. Že dve desetletji izdajamo približno dvajset knjig na leto, že petnajst let pa tudi revijalni brezplačnik Bukla. Ker je slovenski knjižni trg majhen, je gospodarski obseg našega založništva na nivoju garažnega posla, smo pa preko njega v neposrednem stiku z maloprodajo, zato lahko dobro opazujemo vedenje potrošnikov pri nakupovanju življenjsko nenujnih izdelkov, kamor spadajo tudi knjige.
Javno financiranje dopolnilnega pouka, jutranjega varstva in podaljšanega bivanja v zasebni osnovni šoli
Avtor ni naveden, Pravna praksa, 15-16/2020Prvi stavek drugega odstavka 86. člena Zakona o organizaciji in financiranju vzgoje in izobraževanja v delu, ki se nanaša na javno financiranje dopolnilnega pouka, jutranjega varstva in podaljšanega bivanja v zasebni osnovni šoli s pridobljenim javno veljavnim programom, ni v neskladju z Ustavo. Pobude za začetek postopka za oceno ustavnosti prvega stavka drugega odstavka 86. člena Zakona o organizaciji in financiranju vzgoje in izobraževanja se v delu, ki se nanašajo na javno financiranje tistega dela programa s pridobljeno javno veljavnostjo, ki v zasebni osnovni šoli ustreza vsebinam obveznega dela programa javne osnovne šole, zavrnejo. Pobuda za začetek postopka za oceno ustavnosti prvega odstavka 138. člena Zakona o organizaciji in financiranju vzgoje in izobraževanja se zavrže.
Odsev dejstev v pravu: Da mihi facta, dabo tibi ius: Liber amicorum Janez Kranjc
dr. Ada Polajnar Pavčnik, 23.4.2020
dr. Ada Polajnar-Pavčnik, Pravna praksa, 15-16/2020V zadnjih letih se je v knjižnico PF Univerze v Ljubljani uvrstilo večje število publikacij, posvečenih profesorjem te fakultete ob njihovih jubilejih. Med zadnjimi najdemo knjigo Odsev dejstev v pravu: Da mihi facta, dabo tibi ius: Liber amicorum Janez Kranjc, v kateri so objavljeni prispevki, ki so jih ob jubileju profesorja Janeza Kranjca napisali njegovi kolegi in prijatelji.
Ocenjevanje pri pouku na daljavo
Špela Peršl, 23.4.2020
Osnovno šolstvo, Varstvo pred nalezljivimi boleznimi
Špela Peršl, Pravna praksa, 15-16/2020V osnovnih šolah zaradi nastalih razmer poučujemo na daljavo. Ker ne vemo, koliko časa bo tako stanje trajalo, se pojavlja vprašanje ocenjevanja znanja učencev ob koncu šolskega leta.
Kakšno osnovno plačo naj delodajalec določi v pogodbi o zaposlitvi
mag. Nina Scortegagna Kavčnik, 23.4.2020
mag. Nina Scortegagna-Kavčnik, Pravna praksa, 15-16/2020Delodajalca zavezuje kolektivna pogodba dejavnosti, po kateri delavcem pripada osnovna plača tarifnega razreda, ki je nižja od minimalne plače. Ker se mu zdi tako določena osnovna plača nizka, bi delavcem rad v pogodbi o zaposlitvi določil osnovno plačo v višini minimalne plače. • Ali je kakšna razlika med obema možnostma?
Dodana vrednost stopničaste tožbe kot orožja tožnikov
mag. Uroš Goričan, 23.4.2020
mag. Uroš Goričan, Pravna praksa, 15-16/2020Minili sta že več kot dve leti in pol od začetka uporabe pretežnega dela novele ZPP-E, s katero je bil med drugim v slovenski civilni procesni zakon implementiran institut stopničaste tožbe (182.a člen Zakona o pravdnem postopku, ZPP), ki pa ga višja sodišča doslej niso obravnavala več kot enkrat. Kje se skrivajo razlogi za zadržanost tožnikov pred uporabo te dvostopenjske tožbe, ki je namenjena reševanju stisk tožnikov zaradi spoznavnega deficita v zvezi s pravnorelevantnimi dejstvi in dokazi, kar jim ob vložitvi tožbe onemogoča ne samo zadostiti trditvenemu in dokaznemu bremenu, ampak tudi ustrezno določitev zahtevka glede glavne stvari in/ali stranskih terjatev?
Avtor ni naveden, Pravna praksa, 15-16/2020 Akti, ki začnejo veljati v naslednjem mesecu: 1. Uredba o obliki in načinu izvajanja gospodarske javne službe pomorske pilotaže (Ur. l. RS, št. 11/20) - velja od 26. februarja, uporabljati se začne 11. maja. 2. Pravilnik o javnih listinah in razpisu za vpis v študijs
V osrčju problema
dr. Luigi Varanelli, 23.4.2020
dr. Luigi Varanelli, Pravna praksa, 15-16/2020V zadnjih tednih smo vsi postali virologi. Prej redko uporabljene besede, kot so karantena, vrh epidemije, inkubacijska doba, pandemija, samoizolacija, kontaminacija, maske FFP2 in FFP3, so danes stalnica naših pogovorov. Vsak ima svojo razlago, svojo rešitev, svoje prerokbe. Dejstvo pa je, da bo narava ne glede na mnoge različne teorije, razlage in mnenja vedno ostala gluha za naše želje in slepa za naše trpljenje. Kot veter, kot morski valovi, kot čas gre svojo pot in je nihče niti za trenutek ne more ustaviti.
Avtor ni naveden, Pravna praksa, 15-16/2020 Sklepi, ki jih je Vlada RS sprejela na 17. dopisni seji (6. april 2020): - Uredba o spremembam Uredbe o določitvi zneska trošarine za energente. Sklepi, ki jih je Vlada RS sprejela na 19. dopisni seji (9. april 2020): - Uredba o spremembah in dopolnitvah Ured
Prenos letnega dopusta - možnost izrabe letnega dopusta
Avtor ni naveden, Pravna praksa, 15-16/2020Določbo četrtega odstavka 162. člena ZDR-1, po kateri ima delavec pravico izrabiti ves letni dopust, ki ni bil izrabljen v tekočem koledarskem letu oziroma do 30. junija naslednjega leta zaradi odsotnosti zaradi bolezni ali poškodbe, porodniškega dopusta ali dopusta za nego in varstvo otroka, do 31. decembra naslednjega leta, je treba razlagati tako, da ta določba ne vključuje tudi položaja, v katerem delavec pred potekom obdobja za prenos ni imel dejanske možnosti izvršitve te pravice. Če delavec dejansko ni imel možnosti izrabe letnega dopusta tudi do poteka obdobja za prenos, tega lahko še vedno izrabi. Pri tem pa pravica do izrabe letnega dopusta ni neomejena; tudi Sodišče Evropske unije, jo je, razen izjemoma, omejilo na obdobje 15 mesecev za prenos.
Pravilo sočasne izpolnitve - neizpolnitev obveznosti obeh pogodbenih strank - tek zastaranja za eno od pogodbenih strank - ustavnoskladna razlaga instituta zastaranja
Avtor ni naveden, Pravna praksa, 15-16/2020Sklep II Ips 65/2019, 6. februar 2020 (v zvezi s sklepom Višjega sodišča v Kopru I Cp 239/2018), ECLI:SI:VSRS:2020:II.IPS.65.2019 Zastaranje je institut, ki predstavlja izjemo od osnovnega pravila in načela dolžnosti izpolnitve obveznosti in ki posega v učinkovito pravico do sodnega varstv
Izvršba v času razglašene epidemije COVID-19
Civilni sodni postopki, Varstvo pred nalezljivimi boleznimi
Avtor ni naveden, Pravna praksa, 15-16/2020Na Varuha človekovih pravic (Varuh) se je s pobudo obrnil pooblaščenec dolžnikov (upokojencev) v izvršilni zadevi Okrajnega sodišča v Kamniku, v kateri naj bi dolžnika pravočasno prostovoljno poplačala celotno zapadlo obveznost. O tem naj bi dan po plačilu obvestila izvršilno sodišče, ki pa (še) ni izdalo sklepa o ustavitvi izvršbe. Kot sredstvo izvršbe je bil dovoljen tudi rubež denarnih sredstev na njunem TRR, na katerega prejemata pokojnino, zato naj bi bilo ogroženo njuno preživljanje.
Število kršitev Zakona o varstvu javnega reda in miru v letu 2018
Avtor ni naveden, Pravna praksa, 15-16/2020Na dan se v povprečju zgodi 13 primerov izzivanja pretepa in 7 primerov nasilja v družini
Ravnanje v neskladju s pogodbo o izvedbi javnega naročila
dr. Klemen Pohar, 23.4.2020
dr. Klemen Pohar, Pravna praksa, 15-16/2020Vsebina pogodbe o dobavi blaga, izvedbi storitev ali izvedbi gradenj je, kolikor ne nasprotuje ustavi, prisilnim predpisom ali moralnim načelom, prepuščena volji pogodbenih strank. Navedeno velja tudi za pogodbo, sklenjeno na podlagi postopka javnega naročanja, le da je polje urejanja prisilnih predpisov v takem primeru širše kot pri pogodbi med subjekti zasebnega prava. Čeprav pravo javnega naročanja primarno ureja fazo pred sklenitvijo pogodbe, to je postopek oddaje javnega naročila, delno omejuje tudi prosto oblikovanje volje strank po sklenitvi pogodbe. Navedeno se kaže predvsem v omejevanju dopustnosti razlogov za spremembo pogodbe o izvedbi javnega naročila, kar je bilo povod spora tudi v predstavljeni zadevi.
Ut moriens viveret / vixit ut moriturus
Janez Kranjc, 23.4.2020
Janez Kranjc, Pravna praksa, 15-16/2020Pred seboj imamo nagrobni napis na sarkofagu, v katerem je pokopan kardinal Auxias de Podio (Ausi?s Despuig), ki je umrl leta 1483. Nahaja se v cerkvi sv. Sabine na Aventinu v Rimu. V slovenskem prevodu bi se glasil "Da bi živel, ko je umrl, je živel kot nekdo, ki bo umrl". Napis naj bi bil parafraza besed Zaleuka iz mesta Lokroi v Kalabriji. Živel je v 7. stol. pr. Kr. in bil prvi, ki je izdajal pisane zakone. Med drugim naj bi predpisal, da je mogoče vložiti tožbo šele po neuspešnem poskusu mediacije.
Avtor ni naveden, Pravna praksa, 15-16/2020 "Še več, Ustavno sodišče je v 59. odstavku odločbe samo sebi odvzelo vsakršno legitimnost, saj je večina zapisala naslednje: 'Nespoštovanje odločbe Ustavnega sodišča ni sama zase razlog določitev načina izvršitve.'" (Izredni profesor na FDŠ Nove univerze dr. Jernej Letn
Delovnopravna kontinuiteta
Dejan Kramar, 23.4.2020
Dejan Kramar, Pravna praksa, 15-16/2020Delovnopravna kontinuiteta je pravni standard delovnega prava. Gre za kontinuirano opravljanje dela. Pridobljene pravice, ki izhajajo iz nepretrgane delovne dobe, je treba spoštovati. V 109. členu Zakona o delovnih razmerjih (ZDR-1) je določeno, da se za delo pri delodajalcu šteje tudi delo pri njegovih pravnih prednikih. Delovnopravna kontinuiteta pa je širši institut, ki velja tudi v drugih primerih, in ne zgolj pri delu, ki je nadaljevanje dela pri pravnem predniku delodajalca prevzemnika. Kadar delodajalci pri prevzetih delavcih ne spoštujejo nepretrganosti (kontinuitete) delovnega razmerja, so pravice iz delovnih razmerij nemalokrat kršene.
Ministrica podpira digitalizacijo v pravosodju
Urša Ravnikar Šurk, 23.4.2020
Sodišča, Varstvo pred nalezljivimi boleznimi
Urša Ravnikar-Šurk, Pravna praksa, 15-16/2020Prejšnji teden je ministrica za pravosodje mag. Lilijana Kozlovič obiskala Vrhovno sodišče, da bi skupaj ocenili ukrepe za omilitev posledic epidemije na področju sodstva. Soglašali so o pomembnosti sistemskega pristopa in o tem, da je treba ukrepati sorazmerno, saj bi drobljenje zakonskih in drugih rešitev privedlo do pravne nepredvidljivosti. Ministrica je s predsednikom Vrhovnega sodišča mag. Damijanom Florjančičem spregovorila o predlogih sprememb za vsaj delno delovanje sodne veje oblasti v trenutnih razmerah.
Zgodba o tožečem kmetu
mag. Urška Klakočar Zupančič, 23.4.2020
mag. Urška Klakočar-Zupančič, Pravna praksa, 15-16/2020Temelj staroegipčanske pravne ureditve je bila ideja "maat", imenovana po boginji z istim imenom. Pomenila je kozmični red, harmonijo, moralo, resnico in pravičnost. Nemoralna in nenaravna dejanja so porušila "maat", zato jo je bilo treba ponovno vzpostaviti s pomočjo verskih ritualov in tudi s pravičnim odločanjem v sporih ter kaznovanjem storilcev zavržnih dejanj. V času Srednjega kraljestva v starem Egiptu, okoli leta 1850 pr. n. št., je nastala zgodba o kmetu Khun-Anupu, ki je iskal pravico. Vsebovana je v enem najdaljših v celoti ohranjenih staroegipčanskih zapisov in je postavljena v čas devete ali desete faraonske dinastije v okolici mesta Herakleopolis.
Patricij Maček, Pravna praksa, 15-16/2020 Sreda, 8. 4. Poljska. Sodišče Evropske unije (EU) je Poljski odredilo, da mora takoj prekiniti delovanje spornega disciplinskega senata vrhovnega sodišča za sodnike, dokler ne bo samo razsodilo, ali je senat v skladu z evropsko zakonodajo v zadostni meri neodvisen. S
Ocena kreditne sposobnosti potrošnika kot predpogodbena obveznost kreditodajalca
Alenka Antloga, 23.4.2020
Alenka Antloga, Pravna praksa, 15-16/2020V okviru predhodnega odločanja po 267. členu Pogodbe o delovanju Evropske unije (PDEU) je Sodišče Evropske unije (SEU) na predlog Okrožnega sodišča v Ostravi na Češkem (predložitveno sodišče) odločilo, da mora nacionalno sodišče države članice v skladu z 8. in 23. členom Direktive 2008/48/ES Evropskega parlamenta in Sveta z dne 23. aprila 2008 o potrošniških kreditnih pogodbah in razveljavitvi Direktive Sveta 87/102/EGS (Direktiva 2008/48/ES) po uradni dolžnosti preveriti obstoj kršitve predpogodbene obveznosti dajalca kredita glede ocene kreditne sposobnosti potrošnika in prav tako tudi sámo uveljaviti posledice takšne kršitve, ki izhajajo iz nacionalnega prava.
Od programiranja računalnikov do programiranja ljudi
Patricij Maček, Pravna praksa, 15-16/2020V času, močno zaznamovanem z epidemijo koronavirusne bolezni, sta se Srebrna katedra in Študentska organizacija PF Univerze v Ljubljani odločili, da na daljavo (prek videokonference) organizirata serijo predavanj na temo Kaj mora pravnik vedeti o razvoju drugih znanosti? Prvo predavanje, ki je potekalo 2. aprila 2020, je nosilo naslov Etične in pravne dileme razvoja umetne inteligence. Predaval je akademik in profesor na FRI Univerze v Ljubljani dr. Ivan Bratko.
Zloraba položaja ali zaupanja pri gospodarski dejavnosti kljub soglasju družbenikov
dr. Miha Šošić, 23.4.2020
Kazniva dejanja in gospodarski prestopki, Gospodarske družbe, splošni predpisi
dr. Miha Šošić, Pravna praksa, 15-16/2020Kaznivo dejanje zlorabe položaja ali zaupanja pri gospodarski dejavnosti po 240. členu Kazenskega zakonika (KZ-1) je poleg poslovne goljufije po 228. členu KZ-1 osrednje kaznivo dejanje gospodarskega kazenskega prava. V prvem odstavku 240. člena KZ-1 so določeni zakonski znaki temeljne oblike tega kaznivega dejana. V teoriji se pogosto poudarja, da ima to kaznivo dejanje štiri alternativne izvršitvene načine. Pri tem je vsem izvršitvenim načinom skupno predvsem to, da storilec s storitvenim ali opustitvenim ravnanjem krši dolžnosti, ki jih ima v zvezi z varovanjem tujih premoženjskih interesov. Zato so v primerljivih pravnih ureditvah, kot na primer v Avstriji (§ 153 öStGB) ali na Hrvaškem (246. člen hrKZ), izvršitvena ravnanja tega kaznivega dejanja določena bistveno bolj enostavno in pregledno.
< VsiPravna praksa 15-16